વજન ઘટાડવાનું પાકુ મન બનાવી ચૂક્યા છો અને તેના માટે પરસેવો વહેવડાવવા તૈયાર છો તો કસરતની આ રીત તમારા માટે લાભદાયી બની શકે તેમ છે. બ્રિટનના વર્જિન એક્ટિવ જીમે કસરતોનો એવો સેટ તૈયાર કર્યો છે જેમાં 30 મિનિટની હાઇ ઇન્ટેનસિટી એક્સરસાઇઝથી 700 કેલરીને બર્ન કરી શકાય છે. જેના માટે ત્રણ મિનિટ સુધી માત્ર 10થી 30 સેકન્ડના બ્રેકમાં એક પછી એક હેવી એક્સરસાઇઝ કરવાની હોય છે. તમે એક વખત ચોક્કસ મિનિટોમાં નાના નાના સેટ્સના સ્વરૃપમાં ટ્વિસ્ટ, પુલ, લિફ્ટ, બેંડ, સ્કવૈટ જેવી કસરતો કરી શકો છો. તમે તમારી જરૂરીયાત મુજબ જીમમાં વિવિધ પ્રકારની હેવી એક્સરસાઇઝનો 30 મિનિટનો સેટ બનાવી શકો છે જેનાથી એકવારમાં 700 કેલરી બર્ન કરી શકાશે.